Foluke Daramola

Foluke Daramola-Salako  bụ nwaafọ Naijiria na- eme ihe nkiri. A họpụtara ya maka onyinye ihe nkiri Africa Movie Academy for Best Actress in a Supporting Role n'afọ 2013.

 Mmalite ndụ na ọrụ 
A mụrụ Daramola n'ụbọchị nke 15 n'ọnwa Febụwarị.  Ọ bụ onye gụsịrị akwụkwọ na Mahadum nke Obafemi Awolowo .  N’afọ 1998, o mere ihe nkiri izizi ya n’ime ihe nkiri usoro a kpọrọ Palace .  Ọ pụakwara na Durodola na Above Law .  N'afọ 2016, a kọrọ na nwa ya nwanyị bụ onye nhazi nke ihe ngosi onyonyo.  Ihe nkiri ya, Cobweb, nke o rụpụtara ma pụtakwa na ya, nwetaara ya nhọpụta Africa Movie Academy Awards Best Supporting Actress. O kwuru na ihe nkiri ahụ sitere n'ahụmahụ ya, n'ihi na ndị mụrụ ya achọghị ka ya tinye aka na ime ihe nkiri mgbe ọ nọ n'ụlọ akwụkwọ.  Ọ bụ onye bidoro "Action Against Rape in Africa", bu atụmatụ nke na acho i gbochi ị wakpo mmadụ n'ike, ma mee ka ndi kpara agwa a n'Afrika gaa mkpọrọ. 

 Ndụ onwe 
N'ajụjụ ọnụ nke afọ 2016, o kpughere na e dinara ya n'ike mgbe ọ dị afọ iri na ụma.    N'ajụjụ ọnụ ya na Tribune, ọ kọwara na ụmụ nwanyị kwesịrị ị ma uru ha bara na ị dabere na di ha maka ego. O kwuru na tigbuo-zọgbuo n'ezinụlọ bụ mbibi ka ukwuu n'ụlọ ya, karịa ekwesịghị ntụkwasị obi.  N’afọ 2017, o kwuru n’ihu ọha maka ịdị umeala n’obi nke Aliko Dangote, na-akọwa ya dịka “onye kacha umeala n’obi n’ụwa ”. 

Na mkparịta ụka nke ọnwa Maachị nke afọ 2018 na The Punch (Legọs, Naijiria), Daramola-Salako kwuru na ya na-ele nnukwu ara ya anya dị ka akụ na ụba ọ bụghị ọbụbụ ọnụ: “Ihe mbụ na-adọrọ mmasị ọtụtụ ndị nwoke na-abịakwute m na-abụkarị ihe mmekọahụ. Ha na-ahụ nnukwu ara m, ọ na-akpali ha ozugbo. Mana dika mmadu, Agaghị m eso nwoke ọ bụla pụọ n'ihi na mmasị ha na-adọrọ m n'ihi na a maara m na ọ bụ ihe nkịtị. N'ebe m nọ, ụmụ nwanyị kwesịrị ị kwụsị ịhụ 'akụ' ndị a dị ka nsogbu ma were ha dị ka ngọzi. Ọ bụ naanị site n’ime otú ahụ ka ha ga-ama etu ha ga-esi na-ebu onwe ha nke ọma. Ha kwesịrị i bu onwe ha nke ọma, ka ihere ghara ime ha. ” 

 Nrụtụaka 

 Njikọ dị na mpụga 

 Foluke Daramola on IMDb
Òtù:Mmadụ ndi di ndụ
Otú:Ụmụ nwanyị Naijiria
Òtù:Category:Ụmụ nwanyị Naijiria na-eme ihe nkiri
Òtù:Category:Ụmụ nwanyị Naijiria na-arụpụta ihe nkiri